Egyptin 18. dynastia

Egyptin 18. dynastia oli faaraoiden aikaisen Egyptin hallitsijasuku, joka oli vallassa vuosina 1550–1295 eaa. Se alkaa uuden valtakunnan perustajasta Ahmosesta ja päättyy sotilasdiktaattori Horemhebiin. 18. dynastian kautena Egyptistä tuli suurvalta. Egypti soti mm. Mitannin ja heettiläisten kanssa. Kaudella hallitsi uuden uskonnon perustanut Akhenaten. Seuraavan dynastian numero 19 aloitti Ramses I.

 Tapahtumia 
18. dynastian alussa faarao Ahmose heikensi Ala-Egyptiä hallinneita hyksoja. Ahmose muun muassa valtasi Hyksojen pääkaupungin Avaris ja valloitti Sharuhen kaupungin kolmivuotisen piirityksen jälkeen.http://www.reshafim.org.il/ad/egypt/history18-20.htm Ahmosen seuraaja Amenhotep I laajensi Egyptin rajoja pohjoisessa Karkemišin asti.http://www.crystalinks.com/dynasty18.html

Amenhotep I:n seuraajaksi ja 18. dynastian kolmanneksi faaraoksi nousi Thutmosis I. Thutmosis I jatkoi aggressiivista politiikkaa laajentamalla Egyptin rajoja yhä syvemmälle Nubiaan.http://www.reshafim.org.il/ad/egypt/history18-20.htm Thutmosis I jahtasi peräytyviä Hyksoja syvälle Lähi-itään. Hän eteni joukkoineen Eufratille asti. Thutmosis I on ensimmäinen faarao, joka on haudattu Kuninkaiden laaksoon.

Pitkä sota hyksoja vastaan muutti Egyptin sotilasvaltioksi, jossa armeijalla oli määräävä asema. Thutmosis I:n seuraaja, Thutmosis II murskasi kapinan Nubiassa.http://www.touregypt.net/featurestories/tuthmosis2.htm Thutmosis II:n kuoltua valtaan nousi Thutmosis III:n sijaishallitsijaksi Thutmosis II:n puoliso Hatšepsut. Hatšepsut hallitsi Egyptiä yli kahdenkymmenen vuoden ajan.http://www.crystalinks.com/dynasty18.html 

Thutmosis III laajensi Egyptiä sotimalla. Thutmosis III:n aikana käytiin Megiddon taistelu.http://www.reshafim.org.il/ad/egypt/history18-20.htm http://www.reshafim.org.il/ad/egypt/megiddobattle.htm Thutmosis III:n seuraajaksi nousi hänen poikansa Amenhotep II. Amenhotep II jatkoi isänsä viitoittamalla tiellä murskaamalla kapinan Syyriassa. Amenhotep II:ta seurasi Thutmosis IV. Hän liittoutui Mitannin kanssa naimalla Artataman tyttären.

Amenhotep III oli Thutmosis IV:n seuraaja. Hän keskittyi laajentamaan diplomaattisia suhteita Lähi-idän valtioihin ja rakennutti temppelin Thebesin lähelle.

Amenhotep III:ta seurasi hallitsijana Amenhotep IV, joka vaihtoi viidentenä hallitusvuotenaan nimensä Akhenateniksi. Akhenaten siirsi egyptin pääkaupungin Thebasta Akhetateniin. Akhenaten oli naimisissa Nefertitin kanssa ja hänen tiedetään saaneen kuusi tytärtä. Faaraon taloudellinen asema heikkeni Akhenatenin valtakaudella. 

Akhenatenin seuraajana oli lyhyen aikaa Smenkara. Smenkaraa seurasi hallitsijana Tutankhamon. Tutankhamonin isä oli Amenhotep IV. Tutankhamon nousi valtaistuimelle vain kahdeksan tai yhdeksän vuoden ikäisenä.http://www.ancient.eu/Tutankhamun/ Tutankhamonin kuoltua valtaan nousi Ay. Ay meni naimisiin Ankhesenamenin kanssa. Ayn hallituskauden tiedetään olleen lyhyt.

18. dynastian viimeiseksi Faaraoksi nousi sotilasfaarao Horemheb. Horemhebin mainitaan olleen impotentti ja kuolleen siksi lapsettomana.

Egyptin 18. dynastian aikajana

 Lähteet 

 Aiheesta muualla 

Luokka:Muinaisen Egyptin dynastiat

de:Neues Reich#18. Dynastie